રાજ ઠાકરેએ ભાજપના સંસદસભ્ય કિરીટ સોમૈયાને ટાર્ગેટ બનાવીને કહ્યું કે, શહેરની રેલવે સેવાઓ પડી ભાંગી છે ત્યારે તેઓ કેમ ચૂપ છે? કોંગ્રેસ જ્યારે મહારાષ્ટ્રમાં સત્તા પર હતી ત્યારે આ જ સોમૈયાએ રેલવે પ્લેટફોર્મ્સની ઊંચાઈ માપતા હતા, પણ હવે જ્યારે ભાજપના શાસનમાં આવડી મોટી દુર્ઘટના થઈ છે ત્યારે તેઓ કેમ ચૂપ છે? સોમૈયાએ ન તો ઘટનાસ્થળની મુલાકાત લીધી હતી કે ન તો હોસ્પિટલમાં જઈને ઈજાગ્રસ્તોને મળ્યા હતા. રેલવેવાળા કહે છે કે વરસાદને કારણે નાસભાગ થઈ હતી, પણ મુંબઈમાં આ કંઈ પહેલી વાર વરસાદ પડ્યો નથી.